
Θέμα: Τροποποίηση του άρθρου 3 της αριθ. ΠΟΛ.1248/2011 Απόφασης Υπουργού
Οικονομικών (Β΄2854) βάσει του άρθρου 56 του ν.4389/2016 (Α΄94), καθώς και του περιεχομένου της δήλωσης απόδοσης του χρηματικού ποσού, που αφορά στο ποσοστό συμμετοχής του Ελληνικού Δημοσίου στα μικτά κέρδη.
ΑΠΟΦΑΣΗO 
ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝΈχοντας υπόψη:
1. Τις διατάξεις του άρθρου 50 του ν.4002/2011 (180 Α΄) «Τροποποίηση της συνταξιοδοτικής νομοθεσίας του Δημοσίου - Ρυθμίσεις για την ανάπτυξη και τη δημοσιονομική εξυγίανση - Θέματα αρμοδιότητας Υπουργείων Οικονομικών, Πολιτισμού και Τουρισμού και Εργασίας και Κοινωνικής Ασφάλισης», όπως ισχύουν με τις διατάξεις του άρθρου 56 «Ρυθμίσεις επί των τυχερών παιγνίων» του ν.4389/2016 (Α΄94)
2. Τις διατάξεις της αριθ. ΠΟΛ.1248/2011 (Β΄2854) Απόφασης του Αν. Υπουργού Οικονομικών «Υπαγωγή εταιρειών παροχής υπηρεσιών στοιχημάτων και τυχερών παιγνίων μέσω διαδικτύου στο φορολογικό καθεστώς της μεταβατικής περιόδου της παρ. 12 του άρθρου 50 του ν.4002/2011.»
3. Τις διατάξεις του ν. 4174/2013 (170 Α΄) «Φορολογικές διαδικασίες και άλλες διατάξεις».
4. Τις διατάξεις των άρθρων 81 έως και 86 του ν. 4270/2014 (Α΄143/26-6-2014) «Αρχές δημοσιονομικής διαχείρισης και εποπτείας (ενσωμάτωση της οδηγίας 2011/85/ΕΕ) – Δημόσιο Λογιστικό».
5. Τις διατάξεις του άρθρου 90 του Κώδικα Νομοθεσίας για την Κυβέρνηση και τα κυβερνητικά όργανα, ο οποίος κυρώθηκε με το «άρθρο πρώτο» του π.δ. 63/2005 (98 Α΄) «Κωδικοποίηση της νομοθεσίας για την Κυβέρνηση και τα κυβερνητικά όργανα».
6. Τις διατάξεις του π.δ. 111/2014 (Α΄178) «Οργανισμός του Υπουργείου Οικονομικών», όπως ισχύει.
7. Την Απόφαση του Πρωθυπουργού Υ14/3.10.2015 (ΦΕΚ Β΄2144), «Ανάθεση αρμοδιοτήτων στον Αναπληρωτή Υπουργό Οικονομικών Τρύφωνα Αλεξιάδη».
8. Την ανάγκη επανακαθορισμού του περιεχομένου της δήλωσης απόδοσης του χρηματικού ποσού, που αφορά στο ποσοστό συμμετοχής του Ελληνικού Δημοσίου στα μικτά κέρδη.
9. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού.
ΑΠΟΦΑΣΙΖΟΥΜΕ
1. Τροποποιείται το άρθρο 3 «Υποβολή Δηλώσεων καταβολής ποσοστού συμμετοχής του Ελληνικού Δημοσίου στα μικτά κέρδη» της αριθ. ΠΟΛ.1248/2011 Απόφασης Υπουργού Οικονομικών με θέμα «Υπαγωγή εταιρειών παροχής υπηρεσιών στοιχημάτων και τυχερών παιγνίων μέσω διαδικτύου στο φορολογικό καθεστώς της μεταβατικής περιόδου της παρ. 12 του άρθρου 50 του ν.4002/2011» ,ως προς τα σημεία, όπως παρακάτω:
Α. Εδάφιο 1 της παραγράφου 1: «Οι εταιρείες της παρούσας απόφασης αποδίδουν στο Ελληνικό Δημόσιο ποσοστό τριάντα πέντε τοις εκατό (35%) επί του μικτού τους κέρδους, το οποίο προκύπτει από τη συμμετοχή παικτών από την Ελλάδα.»
Β. Εδάφιο 5 της παραγράφου 2: «Η υποβολή των δηλώσεων των εταιρειών που έχουν υπαχθεί στο ανωτέρω φορολογικό καθεστώς και η απόδοση των ποσών συμμετοχής του Ελληνικού Δημοσίου στα μικτά κέρδη γίνεται εντός δεκαέξι (16) ημερών από το τέλος του ημερολογιακού μήνα που αφορούν.»
2. Εξαιρετικά κατά την πρώτη εφαρμογή των νέων ρυθμίσεων, για έσοδα που έχουν πραγματοποιηθεί από 1-1-2016 έως και 31-3-2016 και έχουν υποβληθεί έως τις 16-4-2016 οι σχετικές δηλώσεις από τις υπόχρεες εταιρείες, υποβάλλονται συμπληρωματικές δηλώσεις απόδοσης για το επιπλέον ποσοστό πέντε τοις εκατό (5%) της συμμετοχής του Ελληνικού Δημοσίου στα μικτά κέρδη έως τις 16-6-2016. Η ίδια ημερομηνία αποτελεί και την προθεσμία υποβολής των δηλώσεων μηνών Απριλίου και Μαϊου 2016.
3. Η παρούσα απόφαση να δημοσιευθεί στην Εφημερίδα της Κυβερνήσεως.
ΑΚΡΙΒΕΣ ΑΝΤΙΓΡΑΦΟ Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ
Ο ΠΡΟΪΣΤΑΜΕΝΟΣ ΤΟΥ ΑΥΤΟΤΕΛΟΥΣ TΡΥΦΩΝ ΑΛΕΞΙΑΔΗΣ
ΤΜΗΜΑΤΟΣ ΔΙΟΙΚΗΣΗΣ
Συνημμένα: Έντυπο Δήλωσης απόδοσης ποσοστού συμμετοχής του Ελληνικού Δημοσίου στα μικτά κέρδη στοιχημάτων και τυχερών παιγνίων (παρ. 5 άρθ. 50 ν. 4002/2011, όπως ισχύει με το αρ. 56 του ν. 4389/2016 ) .
ΠΙΝΑΚΑΣ ΔΙΑΝΟΜΗΣ
I. ΑΠΟΔΕΚΤΕΣ ΓΙΑ ΕΝΕΡΓΕΙΑ
1. Εθνικό Τυπογραφείο (για άμεση δημοσίευση)
2. Όλες οι Δ.Ο.Υ. και τα Ελεγκτικά κέντρα
3. Κεντρική Υπηρεσία Σ.Δ.Ο.Ε. και οι περιφερειακές Διευθύνσεις του
ΙΙ. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ
Επιτροπή Εποπτείας και Ελέγχου Παιγνίων (ΕΕΕΠ)
Πλατεία Μαυροκορδάτου και Αχαρνών 17-Τ.Κ.10438 ΑΘΗΝΑ
ΙΙΙ. ΕΣΩΤΕΡΙΚΗ ΔΙΑΝΟΜΗ
1. Γραφείο Υπουργού Οικονομικών
2. Γραφείο Αν. Υπουργού Οικονομικών
3. Γραφείο Γεν. Γραμματέα Δημοσίων Εσόδων
4. Γραφείο Γεν. Διευθυντή Φορολογικής Διοίκησης
5. Γραφεία κ.κ. Γενικών Δ/ντών
6. Όλες τις Φορολογικές Περιφέρειες
7. Δ/νση Διαχ/σης Ανθρωπίνου Δυναμικού
8. Δ/νση Ηλεκτρονικής Διακυβέρνησης ΓΓΔΕ
9. Δ/νση Υποστήριξης Ηλεκτρονικών Υπηρεσιών
10. Δ/νση Παροχής Φορολογικών Υπηρεσιών
11. Δ/νση Επίλυσης Διαφορών
12. Αυτοτελές Τμήμα Νομικής Υποστήριξης της ΓΓΔΕ
13. Γραφείο Τύπου και Δημοσίων Σχέσεων
14. Γραφείο Επικοινωνίας και Πληροφόρησης Πολιτών
15. Περιοδικό «Φορολογική Επιθεώρηση»
11. Δ/νση Εφαρμογής Έμμεσης Φορολογίας – Τμήμα Β΄ Τελών & Ε.Φ.
